钦定古今图书集成/历象汇编/岁功典/第046卷 > 潇湘逢故人慢〈初夏〉 王安礼
## 钦定古今图书集成/历象汇编/岁功典/第046卷 > 潇湘逢故人慢〈初夏〉 王安礼

薰风微动，方榴花弄色，萱草成窝。翠帏敞轻罗。试冰
簟初展，几尺湘波。疏檐广厦，称潇湘一枕南柯。引多
少梦魂归绪。洞庭雨棹烟蓑。　惊回处，闲书永，更时
时、燕雏莺友相过。正绿影婆娑。况庭有幽花，池有新
荷。青梅煮酒，幸随分、赢取高歌。功名事，到头终在，岁
华忍负清和。